Darko Trifunović

Darko Trifunović (Beograd, 20. novembar 1971), srpski pravnik i profesor.

Biografija 
U Beogradu je završio osnovnu i srednju školu (Šestu gimnaziju). Nakon završene srednje upisao je studije na Pravnom fakultetu Univerziteta u Beogradu. Magistrirao je 1999. na Univerzitetu Robert Kenedi u Cirihu (tema: „Međunarodno Krivično pravo - Međunarodni krivični sud; Politička manipulacija terminom genocid - Slučaj Srebrenica“) i stekao zvanje: Magistar pravnih nauka - specijalnost - rešavanje sukoba. U julu 2007. na Fakultetu bezbednosti Univerziteta u Beogradu odbranio je doktorsku disertaciju sa temom „Novi oblici terorizma u BiH“ i oktobra 2008. promovisan je u doktora odbrane, bezbednosti i zaštite.

On je takođe učesnik brojnih domaćih i međunarodnih konferencija, seminara i naučnih skupova, a u više evropskih i svetskih zemalja je učestvovao kao gostujući predavač.

 Član je i Upravnog odbora RIEAS (Instituta za američko-evropske studije) sa sedištem u Atini, Savetodavnog odbora Instituta za transnacionalne studije iz Minhena, gostijući je predavač na FUDAN Univerzitetu u Šangaju  i stalni gostujući predavač u Centru za mećunarodne studije iz Šangaja..
 Nakon terorističkih napada u SAD 2001. angažovan je kao savetnik dva odvojena tima advokata žrtava (advokatske kancelarije Cozen O'Connor i Lloyd).
 Tokom održavanja Letnjih olimpijskih igara u Pekingu 2008. angažovan je od strane NR Kine kao prvi strani stručnjak po pitanju bezbednosti.

Obavljao više važnih funkcija, a između ostalih:

 17. jula 1998. godine, kao jedini predstavnik Srbije u nekoj delegaciji, učestvuje u stvaranju Međunarodnog stalnog krivičnog suda u Rimu;
 član Komisije za ratne zločine Vlade Republike Srpske;
 saradnik Instituta za političke studije iz Beograda;
 sekretar Instituta za bezbednosne studije, Fakulteta bezbednosti Univerziteta u Beogradu;
 ekspert za pitanje terorizma u Ministarstvu Policije Republike Srpske
 član je savetodavnog tima Instituta za međunarodne studije

Jedan je od tvoraca jedinstvene baze podataka terorista i organizovanog kriminala, projekta započetog 2007. godine, kao rezultat saradnje Fakulteta bezbednosti i Matematičkog faklulteta u Beogradu, koji se primenjuje u policiji, vojsci, školama. U nastavku projekta je razvoj aplikacija za detekciju lica, kao i razvoj mobilne android aplikacije koja će biti nadogradnja jedinstvenog modela baze podataka.

Revizionizam i teorije zavera 
Trifunović je 2002. za vladu Republike Srpske objavio "Izveštaj o slučaju Srebrenica – I deo" u kojem se negira masakr u Srebrenici i tvrdi da je događaj izmišljen zbog demoniziranja bosanskih Srba. Izveštaj su osudili zvaničnici Ujedinjenih nacija, preživele žrtve rata i sudije Haškog tribunala, dok se vlada RS kasnije distancirala od Trifunovića. Karla del Ponte komentirala je da su sastavljači izveštaja "posve slepi, duboko neosetljivi i evidentno spremni blokirati sve napore da dođe do pomirenja, istine i pravde", a britanski ministar spoljnih poslova Denis Mekšejn komentirao je da "autori izveštaja spadaju u istu kategoriju sa poricateljima Holokausta". Vlada Republike Srpske ogradila se od izveštaja navodeći da se radi o subjektivnom delu kojeg njeni zvaničnici nisu proverili, te ga se potpuno odrekla. Trifunović je kasnih 2000-ih zajedno sa Domagojem Margetićem vodio tzv. "Ekspertni tim za istraživanje terorizma i kriminala u regiji" koji je bio predmetom kritika zbog tvrdnji o povezanosti bivšeg predsednika Stjepana Mesića s naručenim ubojstvima i al-Kaidom, kao i raznih drugih teorija zavera.

Monografije i knjige 
 „Globalna mreža islamskih fundamentalista-operativni model-model Bosna“, Dokumentacioni centar Vlade Republike Srpske i Biro vlade Republike Srpske za odnose s Međunarodnim krivičnim sudom za ratne zločine u Hagu, Banja Luka, Republika Srpska, BiH, 2002. (136 strana + mape kao dodaci)
 „Terorizam - Globalna mreža islamskih fundamentalista - II deo- operacioni model-model Bosna“, Dokumentacioni centar Vlade Republike Srpske i Biro vlade Republike Srpske za odnose s Međunarodnim krivičnim sudom za ratne zločine u Hagu, Banja Luka, Republika Srpska, BiH, 2004. (275 strana)
 „Izveštaj o slučaju Srebrenica I deo“, Dokumentacioni centar Vlade Republike Srpske, Banja Luka, Republika Srpska, BiH, 2002. (139 strana)
 „Terorizam i vehabizam“, Darko Trifunović, Goran Stojaković, Milinko Vračar, Beograd, "Filip Višnjić", 2011. (342 strane)
 „Hrvatska kriminalna hobotnica,“ dr Darko Trifunović, Dževad Galijašević, Beograd, "Filip Višnjić", 2012. (235 strana)
 „Evropska bezbednost: Terorizam u Austriji“, Dževad Galijašević, Darko Trifunović, Beograd, "Filip Višnjić", 2012. (152 strane)
 „Geopolitika i međunarodna bezbednost: Uloga Turske, Saudijske Arabije i Irana na jugoistoku Evrope“

Članci u stručnim i naučnim časopisima 
 „Kreiranje islamske države na teritoriji zemalja Centralne Azije“, Vojno delo, volumen 56, broj 3, str. 9-20, Beograd, 2004.
 „Rimski statut Međunarodnog krivičnog suda“, Jugoslovenska revija za kriminologiju i krivično pravo, Volumen.36, broj.3, 1998. Beograd (strana 179-260)
 „Antikorupcione mere u Sjedinjenim Američkim Državama“, Politička revija“, broj 01/02 str.121-130, Beograd, 2002.
 „Uloga nevladinih organizacija u zaštiti životne sredine“, Pravni život, Udruženje pravnika Srbije, Beograd, (1997)
 „Međunarodni odnosi i međunarodni krivični sud kao instrument demokratije u svetu“ Politička revija, Beograd (2003)
 „Rat u BiH i teroristički napad na Svetski trgovinski centar“, Srpska politička misao, Broj ¼, Beograd 2004. (str.229-240)
 „Al Kaida u Bosni i Hercegovini“, Bezbednost u Srbiji, FCO 1-6/04, Beograd, 2004. (str 16-19)
 „Westbalkan Sprungbrett islamistischer Terroristen“, Sicherheitspolitik Nr.2/ Marz 2006 (p. 21) Zurich, Switzerland, (2006)
 „Chart of Bosnian terrorist links known to SFOR, NATO“, Defense & Foreign Affairs Special Analysis, Volume XXII, No. 3, Alexandria PA, USA, January 7, 2004.
 „Pattern of Bosnian and Other Links to Madrid Bombings Becoming Increasingly Clear“, Defense & Foreign Affairs Special Analysis, Volume XXIII, No. 64, Alexandria PA, USA, June 21, 2005.
 „Key al-Qaida Informant Details Additional Information, Criticizes Ashdown’s Refusal to Act in Bosnia-Herzegovina“, Defense & Foreign Affairs Special Analysis, Volume XXIII, No. 19, Alexandria PA, USA, February 14, 2005.
 „Bosnian Official Links With Terrorism, Including 9/11, Become Increasingly Apparent as Clinton, Clark Attempt to Justify Support of Bosnian Militants“, Defense & Foreign Affairs Special Analysis, Volume XXI, No. 147, Alexandria PA, USA September 17, (2003)
 „Raid in Bosnia-Herzegovina Steps Up Pressure on Jihadists“, Defense & Foreign Affairs Special Analysis, Volume XXIV, No. 32, Alexandria PA, USA, May 26, 2006.
 „Key al-Qaida Informant Details Additional Information, Criticizes Ashdown’s Refusal to Act in Bosnia-Herzegovina“, Defense & Foreign Affairs Special Analysis, Volume XXIII, No. 19, February 14, Alexandria PA, USA, February 14. 2005
 „Al-Qaida Global netvor and its influence on western Balknas nations“, Circunstancia. Año VII - Nº 18 - Enero 2009
 „Pattern of Islamist Terrorist Training and Organization Continues in Bosnia“, Despite Official Denials”, Defense & Foreign Affairs Special Analysis, Volume XXIII, No. 63, Alexandria PA, USA, June 20, 2005.
 “Exclusive: Pattern of Bosnian and Other Links to Madrid Bombings Becoming Increasingly Clear.” Defense & Foreign Affairs,June 21, 2005
 „Islamic Radicalization process in South East Europe (Case study Bosnia)“, IDC Herzliya, 2010

Recenzija monografija i knjiga 
 Cvjetković, Nenad, "Pod zastavom džihada", NIK „Štampa“, Doboj, Republika Srpska, BiH, 2006.
 Matović, Violeta, "Samoubilački terorizam-kako se postaje „mučenik“", NKZBPT, Beograd, 2006.
 Hatidža, Beriša, "Posledice političkog nasilja na Kosovu i Metohiji", Zadužbina Andrejević, Beograd, 2013.

Reference

Spoljašnje veze 
 East West Bridge upravni odbor
 Međunarodni institut za borbu protiv terorizma 
 Istraživači institut za evro-atlantske studije

Policija Republike Srpske
Biografije, Beograd
Teoretičari zavjere